امریکانین آلاسکا ایالتینده روسیا حربی دنیز دونانماسی ظابط ‌لرین‌دن بیری طرفیندن 50 ایل اول یازیلیب شوشه‌یه قویالان مکتوب تاپیلدی.
شیشمارف شهرینده اووچولوق اوچون اودون و آغاج ییغان تایلر ایوانوف شوشه ایچری‌سینده بیر مکتوب تاپدی.
ایوانوف مکتوبون روس دیلینده اولدوغونو و اوخویا بیلمه‌دیگی اوچون اونو سوسیال مئدیا حسابیندا پایلاشدیغینی بیل‌دیره‌رک، روسجا بیلن یولداش‌لاری واسطه‌سیله مکتوبون 1969-جو ایلین 20 ژوئن تاریخینده روس ظابط آناتولی بوتسانکو طرفیندن یازیلدیغینی اورتایا چیخاردیق‌لارینی سؤیله‌ییب.
مکتوب‌دان خبر توتان روسیانین"Russia-1"  دؤولت کانا‌لی مکتوبون صاحبی بوتسانکونو تاپدی.
بوتسانکونون مکتوبون اؤزونون اولدوغونا شوبهه ایله یاناشدی، آنجاق ایمضاسینی گؤرن‌دن سونرا ایناندی.
مکتوبو یازارکن 36 یاشیندا اولان و سولاک آدلی گمیده ایشله‌ین بوتسانکونون مکتوبو تاپان شخصین اونا جاواب یازماسی اوچون مکتوبونا آدرسینی علاوه ائتدیگی بیلدیریلدی.
